
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ορισμός εκπροσώπου του Δημοσίου, ως Προέδρου, 
στο Διοικητικό Συμβούλιο του Ελληνικού Οργανι¬ 


σμού Εξωτερικού Εμπορίου (ΟΠΕ ΑΕ). 1 

Υπαγωγή Υπηρεσιών στη Γενική Γραμματεία Οικονο¬ 
μικού Σχεδιασμού και Αμυντικών Επενδύσεων. 2 

Σύσταση Νοσηλευτικού Συμβουλίου στην έδρα κάθε 

Περιφερειακού Συστήματος Υγείας (Πε.Σ.Υ.). 3 

Τροποποίηση της ΔΥΙδ/Γ.Π. 13862/01/17.1.2002 
(Φ.Ε.Κ. 69/28.1.2002τ. Β') απόφασης συγκρότησης 
Πενταμελούς Κεντρικού Συμβουλίου Επιλογής για 
τηνπλήρωσητωνκενώνθέσεωντου κλάδου ιατρών 

Ε.Σ.Υ. του Ε. Κ.Α. Β. 4 

Τροποποίηση της ΔΥ1α/22544/97/2.2.1998 (Φ.Ε.Κ. 

112/12.2.1998 τ. Β') απόφασης συγκρότησης Συμ¬ 
βουλίου Κρίσης και Επιλογής Ιατρικού και Οδοντια¬ 


τρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελλά¬ 
δας για τις ειδικότητες της Αγγειοχειρουργικής, 
Αλλεργιολογίας... Χειρουργικής Παίδων καιΩτορι- 

νολαρυγγολογίας. 5 

Τ ροποποίηση της ΔΥ1 α/20965/15.12.1997 Ο. Ε. (Φ.Ε.Κ. 
1148/24.12.1997 τ.Β') απόφασης συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) του 3ου Συγκροτήματος Νοσοκο¬ 
μείων Νομού Αττικής για τις ειδικότητες της Αγγει¬ 
οχειρουργικής, Αιματολογίας ...Ψυχιατρικής και 

Ωτορινολαρυγγολογίας. 6 

Τροποποίηση της Δ1α/9810/8.7.1998 (Φ.Ε.Κ. 752/ 
24.7.1998 τ.Β') απόφασης τροποποίησης του Συμ¬ 
βουλίου Κρίσης και Επιλογής Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π. Ν.Ι.) του 4ου Συγκροτήματος Νοσ/μεί- 
ων της Περιφέρειας Αττικής για τις ειδικότητες της 
Αγγειοχειρουργικής, Αιματολογίας... Ψυχιατρικής 

και Ωτορινολαρυγγολογίας. 7 

Ανασυγκρότηση για την ειδικότητα της Χειρουργικής 
Θώρακος, της Ειδικής Επιτροπής εκδίκασης εν¬ 
στάσεων που εκκρεμούν στα καταργηθέντα Δευτε¬ 
ροβάθμια Συμβούλια Κρίσης Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων 8 


Προϋποθέσεις και διαδικασία χορήγησης ειδικού δελ¬ 
τίου ταυτότητας σε ομογενείς που διαμένουν στην 


Κύπρο. 9 

Συμπλήρωση της 2628/27.2.2002 απόφασης της Γενι¬ 
κής Γραμματέα Περιφέρειας Νοτίου Αιγαίου. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην απόφαση του Υφυπουρ¬ 
γού Ανάπτυξης περί σύστασης Επιτροπής Επιβο¬ 
λής Διοικητικών Κυρώσεων και εξέτασης προσφυ¬ 
γών ξεναγών. 11 


ΑΠΟΦΑΣΕΙ Σ 

Αριθ. 156838/ΔΕΚΟ 395 (1) 

Ορισμός εκπροσώπου του Δημοσίου, ως Προέδρου, στο 
Διοικητικό Συμβούλιο του Ελληνικού Οργανισμού 
Εξωτερικού Εμπορίου (ΟΠΕ ΑΕ). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137 Α). 

β) Του άρθρου 22 του Ν. 2362/1995 «Περί Δημοσίου Λο¬ 
γιστικού Ελέγχου και Δαπανών του Κράτους και άλλες 
διατάξεις» (ΦΕΚ Α' 247). 

γ) Του Ν. 2469/1997 «Περιορισμός και Βελτίωση της 
Αποτελεσματικότητας των Κρατικών Δαπανών και άλλες 
διατάξεις» (ΦΕΚΑ'38). 

δ) Των άρθρων 6 και 7 του Ν. 2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες διατάξεις» (ΦΕΚ Α' 135). 

ε) Του Π.Δ. 178/2000 «Περί Οργανισμού του Υπουργεί¬ 
ου Εθνικής Οικονομίας» (ΦΕΚ 165 Α'). 

στ) Της 44136/ΔΕΚΟ 1895/23.12.1996 (ΦΕΚ Β' 1145) 
απόφασης του Υπουργού Εθνικής Οικονομίας και Υφυ¬ 
πουργού Εθνικής Οικονομίας περί τροποποίησης, κωδι¬ 
κοποίησης και προσαρμογής στις διατάξεις του Ν. 
2414/1996 του καταστατικού της ΟΠΕ ΑΕ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ζ) Της 25371/ΔΕΚΟ 1329/1997 απόφασης του Υπουρ¬ 
γού και του Υφυπουργού Εθνικής Οικονομίας «περί ορι¬ 
σμού εκπροσώπων του Δημοσίου στο Δ.Σ. του Ελληνικού 
Οργανισμού Εξωτερικού Εμπορίου ΟΠΕ ΑΕ» (ΦΕΚ Β' 
665). 

η) Της ΔΕΚΟ 2185/1998 απόφασης του Υπουργού και 
του Υφυπουργού Εθνικής Οικονομίας «Περί Ανάκλησης 
και Ορισμού εκπροσώπων του Δημοσίου στο Δ.Σ. του Ελ¬ 
ληνικού Οργανισμού Εξωτερικού Εμπορίου ΟΠΕ ΑΕ» 
(ΦΕΚ ΒΊ188). 

2. Την με αριθμό πρωτοκόλλου Γραφείου Υπουργού 
1374/5.2.2002 υποβολή παραίτησης του Γεωργίου Μαρ- 
γέτη από τη θέση του Προέδρου του Διοικητικού Συμ¬ 
βουλίου και μέλους του Δ.Σ. της ΟΠΕ ΑΕ, αποφασίζουμε: 

1. Ορίζουμε ως εκπρόσωπο του Δημοσίου στο Διοικητι¬ 
κό Συμβούλιο της ΟΠΕ ΑΕ, την Δήμητρα Πολυκρέτη με 
την ιδιότητα του Προέδρου στο Διοικητικό Συμβούλιο, 
όπως ορίζει το άρθρο 6 του Ν. 2414/1996 σε αντικατά¬ 
σταση του παραιτηθέντος Γεωργίου Μαργέτη, για το 
υπόλοιπο της θητείας του Δ.Σ. 

2. Κατά τα λοιπά ισχύουν οι με αριθ. 25371/ΔΕΚΟ 
1329/31.7.1997 (ΦΕΚ Β' 665) και ΔΕΚΟ 2185/13.11.1998 
(ΦΕΚ Β' 1188) αποφάσεις. 

3. Από τις διατάξεις της απόφασης αυτής δεν προκα- 
λείται πρόσθετη δαπάνη σε βάρος του προϋπολογισμού 
της ΟΠΕ ΑΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2002 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Φ.800/01/210001 (2) 

Υπαγωγή Υπηρεσιών στη Γενική Γραμματεία Οικονομι¬ 
κού Σχεδιασμού και Αμυντικών Επενδύσεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Τιςδιατάξειςτου άρθρου 4του Ν. 2984/2002«Οργα¬ 
νωτικά θέματα του Υπουργείου Εθνικής Άμυνας, ρυθμί¬ 
σεις προσωπικού των Ενόπλων Δυνάμεων και άλλες δια¬ 
τάξεις» (ΦΕΚ Ιδτ.Α'). 

β) Τις διατάξεις του Π .Δ. 157/1998 «Επιτελείο Υπουργού 
Εθνικής Άμυνας» (ΦΕΚ 120 τ.Α'). 

γ) Τις διατάξεις του άρθρου 29Ατου Νόμου 1558/1985 
«Κυβέρνηση και Κυβερνητικά Όργανα» (ΦΕΚ 137 τ.Α'), 
που προστέθηκε με το άρθρο 27 Ν. 2081/1992, όπως αντι- 
καταστάθηκε από το άρθρο 1 παρ. 2 Ν. 2469/1997. 

δ) Το γεγονός ότι από τις διατάξεις της παρούσας δεν 
προκαλείται πρόσθετη επιβάρυνση του κρατικού προϋ¬ 
πολογισμού, αποφασίζουμε: 

Άρθρο 1 

1. Η Διεύθυνση Οικονομικού (ΔΟΙ) του ΕΠΥΕΘΑ (άρθρο 
8 Π.Δ/τος 157/1998), μεταφέρεται στη Γ ενική Γ ραμματεία 
Οικονομικού Σχεδιασμού και Αμυντικών Επενδύσεων. Το 
Τμήμα Προϋπολογισμού του ΕΠΥΕΘΑ και το Γ ραφείο Ει¬ 
δικής Οικονομικής Διαχείρισης παραμένουν στο ΕΠΥΕΘΑ 
και σ’ αυτά παραμένουν οι αρμοδιότητες που προβλέπο- 
νται στο άρθρο 8 παράγραφο 2 α (1) και 2 δ του Π.Δ. 
157/1998. 


2. Στη Γ ενική Γ ραμματεία Οικονομικού Σχεδιασμού και 
Αμυντικών Επενδύσεων μεταφέρεται το Τμήμα Προϋπο¬ 
λογισμού ΥΠΕΘΑ και Κοστολόγησης της Διεύθυνσης 
Αμυντικού Σχεδιασμού Προγραμματισμού και Προϋπο¬ 
λογισμού του ΕΠΥΕΘΑ (άρθρο 7 παρ. 2 β του Π.Δ. 
157/1998), το οποίο εντάσσεται στη Διεύθυνση της 
προηγούμενης παραγράφου. Στο τμήμα αυτό μεταφέ- 
ρεται και η αρμοδιότητα που προβλέπεται στις παρα¬ 
γράφους 2α (3) και 2γ (2) του άρθρου 7 του Π.Δ. 
157/1998. 

3. Μεταφέρεται στη Γενική Γραμματεία Οικονομικού 
Σχεδιασμού και Αμυντικών Επενδύσεων το Τμήμα Οικο¬ 
νομικών Επιθεωρήσεων (ΤΟΕ) του ΕΠΥΕΘΑ (άρθρο 15 
του Π.Δ. 157/1998. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. ΔΥ1 δ/οικ.32380 (3) 

Σύσταση Νοσηλευτικού Συμβουλίου στην έδρα κάθε Πε¬ 
ριφερειακού Συστήματος Υγείας (Πε.Σ.Υ.). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη 

1. Τις διατάξεις της παραγράφου 8 του άρθρου 2 του Ν. 
2889/2001 όπως αντικαταστάθηκε από την παράγραφο 1 
του άρθρου 13του Ν. 2955/2001 (ΦΕΚ256/τ.Α/2.11.2001) 
«Προμήθειες Νοσοκομείων και λοιπών μονάδων υγείας 
των Πε.Σ.Υ. και άλλες διατάξεις». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, καθόσον η σχετική δαπάνη θαπροκύψει με 
τον καθορισμό της αμοιβής ή αποζημίωσης που θα γίνει 
με την έκδοση της προβλεπόμενης από την παράγραφο 9 
του άρθρου 2 του Ν. 2889/2001 κοινής υπουργικής από¬ 
φασης, αποφασίζουμε: 

Α. 1. Συστήνουμε Νοσηλευτικό Συμβούλιο, στην έδρα 
του κάθε ενός από τα κάτωθι αναφερόμενα Πε.Σ.Υ. το 
οποίο αποτελείται από τους διευθυντές της νοσηλευτικής 
υπηρεσίας όλων των αποκεντρωμένων μονάδων του. 

Α' Πε. Σ. Υ. Αττικής 

Β' Πε. Σ. Υ. Αττικής 

Γ' Πε. Σ. Υ. Αττικής 

Α' Πε. Σ. Υ. Κεντρικής Μακεδονίας 

Β' Πε. Σ. Υ. Κεντρικής Μακεδονίας 

Πε. Σ. Υ. Ανατολικής Μακεδονίας και Θράκης 

Πε. Σ. Υ. Ηπείρου 

Πε. Σ. Υ. Δυτικής Μακεδονίας 

Πε. Σ. Υ. Δυτικής Ελλάδας 

Πε. Σ. Υ. Θεσσαλίας 

Πε. Σ. Υ. Στερεός Ελλάδας 

Πε. Σ. Υ. Πελοποννήσου 

Β' Πε. Σ. Υ. Νοτίου Αιγαίου 

Πε. Σ. Υ. Βορείου Αιγαίου 

Πε. Σ. Υ. Ιονίων Νήσων 

Πε. Σ. Υ. Κρήτης 

Στο Α' Πε. Σ. Υ. Νοτίου Αιγαίου, η Νοσηλευτική Επιτρο¬ 
πή του Νοσοκομείου Σύρου λειτουργεί και ως Νοσηλευ¬ 
τικό Συμβούλιο του Πε.Σ.Υ. με τη συμμετοχή του Διευθυ¬ 
ντή Νοσηλευτικής Υπηρεσίας του Νοσοκομείου Νάξου, 
χωρίς αρμοδιότητες Υπηρεσιακού Συμβουλίου. Η επιλο¬ 
γή του Διευθυντή και των Διευθυντών τομέων της Νοση¬ 
λευτικής Υπηρεσίας του Νοσοκομείου Σύρου και του Νο¬ 
σοκομείου Νάξου γίνεται από το Υπηρεσιακό Συμβούλιο 
του άρθρου 159 του Ν. 2683/1999. 

2. Ο ορισμός των μελών του Νοσηλευτικού Συμβουλίου 
γίνεται με πράξη του Προέδρου του Πε.Σ.Υ., με την οποία 
ορίζεται και ένας διοικητικός υπάλληλος του Πε.Σ.Υ. ή 
των αποκεντρωμένων μονάδων του, με τον αναπληρωτή 
του, ως Γραμματέας. 

Πρόεδρος του Συμβουλίου ορίζεται ο αρχαιότερος Δι¬ 
ευθυντής. 

3. Το Νοσηλευτικό Συμβούλιο γνωμοδοτεί, κατόπιν 
ερωτήματος του Προέδρου του Πε.Σ.Υ., για κάθε θέμα 
που αφορά την Νοσηλευτική Υπηρεσία. 

Β. 1. Το Νοσηλευτικό Συμβούλιο όταν ενεργεί ως Υπη¬ 
ρεσιακό, συγκροτείται απότουςτρείς 3 αρχαιότερους Δι¬ 
ευθυντές και δύο αιρετούς εκπροσώπους των νοσηλευ¬ 
τών, μαιών επισκεπτών υγείας και βοηθών νοσηλευτών, 
τουλάχιστον κατηγορίας ΔΕ με βαθμό Α'. 

Πρόεδρος του Συμβουλίου ορίζεται ο αρχαιότερος Δι¬ 
ευθυντής, με αναπληρωτή του ένα από τα υπόλοιπα τα¬ 
κτικά μέλη του Συμβουλίου. Αναπληρωτές των δύο Διευ¬ 
θυντών ορίζονται οι νόμιμοι αναπληρωτές τους. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ωςτακτικό μέλος ο αναπληρω¬ 
τής του Προεδρεύοντος. 

Ο τρόπος, η διαδικασία και οι λοιπές προϋποθέσεις για 
την ανάδειξη των αιρετών εκπροσώπων των υπαλλήλων 
καθορίζονται με την κοινή υπουργική απόφαση της παρ. 
4 του άρθρου 160 του Ν. 2683/1999. Μέχρι την έκδοση 
της απόφασης αυτής εφαρμόζονται οι διατάξεις των υπ. 
αριθ. Α.Π.ΔΙΚΠΡ/Φ80/30/8703/16.9.1988 (Φ.Ε.Κ. 684/ 
Β'/19.9.1988) καιΔΙΚΠΡ/Φ 80/54/11988/2.12.1988 (Φ.Ε.Κ. 
876/ Β'/7.12.1988) υπουργικών αποφάσεων «Τρόπος, δια¬ 
δικασία και προϋποθέσεις εκλογής των εκπροσώπων των 
υπαλλήλων στα υπηρεσιακά συμβούλια του προσωπικού 
των δημοσίων υπηρεσιών και των νομικών προσώπων δη¬ 
μοσίου δικαίου». 

Δικαίωμα να εκλέγονται έχουν υπάλληλοι των κλάδων 
νοσηλευτών, μαιών, επισκεπτών υγείας και βοηθών νοση¬ 
λευτών, τουλάχιστον κατηγορίας ΔΕ με βαθμό Α'. 

Δεν έχουν δικαίωμα να εκλέγονται όσοι από τους προα- 
ναφερόμενους υπαλλήλους τελούν σε αυτοδίκαιη αργία. 

Δικαίωμα να εκλέγουν έχουν όλοι οι υπάλληλοι των προ- 
αναφερόμενων κλάδων, συμπεριλαμβανομένων και των 
υπαλλήλων του κλάδου ΥΕ Βοηθητικού Υγειονομικού 
Προσωπικού, ανεξαρτήτως βαθμού. 

Οι υπάλληλοι που βρίσκονται σε απόσπαση εγγράφο- 
νται στους πίνακες εκλογέων της οργανικής τους θέσης. 

2. Η θητεία των μελών του ανωτέρω Συμβουλίου είναι 
διετής. Αρχίζει την 1η Ιανουάριου με απόφαση που εκδί- 
δεται στο Δεκέμβριο του προηγούμενου έτους. Κατά την 
πρώτη εφαρμογή του νόμου αυτού, η θητεία των μελών 
των Συμβουλίων λήγει στις 31.12.2004. 

3. Για την εφαρμογή των οριζομένων στο άρθρο 82 του 
Ν. 2683/1999, το Νοσηλευτικό Συμβούλιο, ως Υπηρεσια¬ 
κό Συμβούλιο, με βάση τις καταστάσεις όλων των αποκε¬ 
ντρωμένων μονάδων του Πε.Σ.Υ. που συντάσσονται κατά 


τις διατάξειςτου άρθρου 86του Ν. 2683/1999, καταρτίζει 
ενιαίο πίνακα προακτέων στο βαθμό του Διευθυντή. Οι 
υπάλληλοι που περιλαμβάνονται στον ενιαίο πίνακα προ¬ 
ακτέων στο βαθμό του Διευθυντή προάγονται, κατά τη 
σειρά της εγγραφής τους, στο βαθμό του Διευθυντή και 
τοποθετούνται σε κενή ή κενούμενη θέση Διευθυντή ή Δι¬ 
ευθυντή τομέα της Νοσηλευτικής Υπηρεσίας σε οποιοδή- 
ποτε νοσοκομείο του οικείου Πε.Σ.Υ. 

Σε περίπτωση κατά την οποία δεν είναι δυνατή, σύμφω¬ 
να με τον ενιαίο πίνακα προακτέων, η πλήρωση κενών θέ¬ 
σεων Διευθυντών ή Διευθυντών τομέων της Νοσηλευτι¬ 
κής Υπηρεσίας των νοσοκομείων του Πε.Σ.Υ., λόγω έλλει¬ 
ψης υπαλλήλων που έχουν τα ουσιαστικά και τυπικά 
προσόντα για προαγωγή στο βαθμό του Διευθυντή, το 
Νοσηλευτικό Συμβούλιο εφαρμόζει τις διατάξεις της 
παρ.6του άρθρου 82 του Ν. 2683/1999. 

4. Μετην ίδια απόφαση ορίζεται, ως εισηγητής χωρίς δι¬ 
καίωμα ψήφου ο Διευθυντής της Διεύθυνσης Ανάπτυξης 
Ανθρώπινου Δυναμικού Μονάδων Παροχής Υπηρεσιών 
Υγείας του Πε.Σ.Υ. με αναπληρωτή τον νόμιμο αναπλη¬ 
ρωτή του. 

5. Η λειτουργία των Νοσηλευτικών Συμβουλίων διέπε- 
ται συμπληρωματικά από τις διατάξεις των άρθρων 158 
έως και 164 του Ν. 2683/2000, όπως αντικαταστάθηκαν 
και συμπληρώθηκαν με τις διατάξεις του άρθρου 15 του 
Ν. 2839/2000 (Φ.Ε.Κ. 196/Α72000) «Ρυθμίσεις θεμάτων 
Υπουργείου Εσωτερικών Δημόσιας Διοίκησης και Αποκέ¬ 
ντρωσης και άλλες διατάξεις και από τις γενικές διατάξεις 
για τα συλλογικά όργανα της διοίκησης, όπως εκάστοτε 
αυτές ισχύουν». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. ΔΥΙδ/Γ.Π. οικ.32864 (4) 

Τροποποίηση της ΔΥΙδ/Γ.Π. 13862/01/17.1.2002 (Φ.Ε.Κ. 
69/28.1.2002 τ. Β') απόφασης συγκρότησης Πενταμε¬ 
λούς Κεντρικού Συμβουλίου Επιλογής για την πλήρω¬ 
ση των κενών θέσεων του κλάδου ιατρών Ε.Σ.Υ. του Ε. 
Κ.Α. Β. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ. Α'). 

3. Τις διατάξειςτου άρθρου 37του Ν. 2519/1997 (Φ.Ε.Κ. 
165/21.8.1997 τ. Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των υγειονομι¬ 
κών υπηρεσιών, ρυθμίσεις για το φάρμακο και άλλες δια¬ 
τάξεις». 

4. Τις διατάξειςτου άρθρου 11 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Τις διατάξειςτου άρθρου 15 παρ. 9του Ν. 2920/2001 
(ΦΕΚ 131/27.6.2001 τ.Α') «Σώμα Επιθεωρητών Υπηρεσιών 
Υγείας και Πρόνοιας (Σ.Ε.Υ.Υ.Π.) και άλλες διατάξεις». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την απόφαση μας ΔΥΙδ/Γ.Π. 13862/01/17.1.2002 
(Φ.Ε.Κ. 69/28.1.2002/τ.Β'). 

7. Το γεγονός ότι ο Τζαγκαράκης Μιχαήλ, δεν είναι πλέ¬ 
ον Πρόεδρος του Διοικητικού Συμβουλίου του Εθνικού 
Κέντρου Άμεσης Βοήθειας (Ε. Κ.Α. Β.) σύμφωνα με την 
ΔΥΙδ/Γ.Π. 24436/6.3.2002 απόφαση (ΦΕΚ 51/7.3.2002 τ. 
Ν.Π.Δ.Δ.), αποφασίζουμε: 

1. Τροποποιούμε την ανωτέρω (6) σχετική απόφαση και 
διορίζουμε στο Πενταμελές Κεντρικό Συμβούλιο Επιλο¬ 
γής για την πλήρωση των κενών θέσεων του κλάδου ια¬ 
τρών Ε.Σ.Υ. καθώς και για την αξιολόγηση των ιατρών 
κλάδου Ε.Σ.Υ. του Εθνικού Κέντρου Άμεσης Βοήθειας 
(Ε.Κ.Α.Β.) τακτικό μέλος, ως Πρόεδροτον ΡέσσοΧρήστο, 
Πρόεδρο του Διοικητικού Συμβουλίου του Ε.Κ.Α.Β. σε 
αντικατάσταση του Τζαγκαράκη Μιχαήλ, που έχασε την 
ιδιότητα με την οποία διορίσθηκε. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. ΔΥΙδ/Γ.Π. οικ. 32868 (5) 

Τροποποίηση της ΔΥ1α/22544/97/2.2.1998 (Φ.Ε.Κ. 112/ 
12.2.1998 τ. Β') απόφασης συγκρότησης Συμβουλίου 
Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π. Ν.Ι.) 
της Περιφέρειας Δυτικής Ελλάδας για τις ειδικότητες 
της Αγγειοχειρουργικής, Αλλεργιολογίας ... Χειρουρ¬ 
γικής Παίδων και Ωτορινολαρυγγολογίας. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105τ. Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ. 1 - 5 του Ν. 
2519/1997 (Φ.Ε.Κ. 165/21.8.1997 τ. Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την απόφασή μας ΔΥ1 δ/22544/97/2.2.1998 (ΦΕΚ 
112/12.2.1998 τ.Β'), όπως τροποποιήθηκε μεταγενέστε¬ 
ρα. 

6. Το 868/19.11.2001 έγγραφο του ΣΚΕΙΟΠΝΙ Περιφέ¬ 
ρειας Δυτικής Ελλάδας σύμφωνα με το οποίο ο Συγκού- 
νας Ευάγγελος δεν είναι πλέον ιατρός του Ε.Σ.Υ. αλλά 
έχει τοποθετηθεί σε θέση Αναπληρωτή Καθηγητή. 

7. Το Γ.Π. οικ. 28702/19.3.2002 έγγραφο του Κεντρικού 
Συμβουλίου Υγείας, αποφασίζουμε: 

1. Τροποποιούμε την ανωτέρω (5) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 


και Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) της Περιφέρειας Δυτικής Ελλάδας 
στην ειδικότητα της Νευροχειρουργικής τακτικό μέλος, 
ως κριτή - εισηγητή για την κρίση Δ/ντών και Επιμελητών 
τον Λεβέντη Αθανάσιο, Δ/ντή στο Γενικό Νοσοκομείο 
Αθηνών «Γ. ΓΕΝΝΗΜΑΤΑΣ» σε αντικατάσταση του Συ- 
γκούνα Ευάγγελου, που έχασε την ιδιότητα με την οποία 
διορίσθηκε. 

2. Η θητεία του ανωτέρω διοριζομένου λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. ΔΥΙδ/Γ.Π.οικ.32871 (6) 

Τροποποίηση της ΔΥ1α/20965/15.12.1997 Ο.Ε. (Φ.Ε.Κ. 
1148/24.12.1997 τ.Β') απόφασης συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων (Σ.Κ.Ε.Ι.Ο. 
Π.Ν.Ι.) του 3ου Συγκροτήματος Νοσοκομείων Νομού 
Αττικής για τις ειδικότητες της Αγγειοχειρουργικής, 
Αιματολογίας ...Ψυχιατρικής και Ωτορινολαρυγγολο- 
γίας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53/τ. Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ. Α'). 

3. Τις διατάξεις του άρθρου 37 παρ. 1 - 5 του Ν. 
2519/1997 (Φ.Ε.Κ. 165/21.8,1997τ. Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξειςτου άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις». 

5. Την απόφασή μας ΔΥ1α/20965/15.12.1997 Ο.Ε. 
(Φ.Ε.Κ. 1148/24.12.1997 τ.Β'), όπως τροποποιήθηκε με¬ 
ταγενέστερα. 

6. Τηναπό31.10.2001 αίτηση παραίτησης του Βαρθαλί- 
τη Ιωάννη. 

7. Το γεγονός ότι ο Νταχάμπρε Τζαμπραήλ δεν είναι 
πλέον ιατρός του Ε. Σ.Υ. 

8. Το Γ.Π. οικ. 28702/19.3.2002 έγγραφο του Κεντρικού 
Συμβουλίου Υγείας, αποφασίζουμε: 

1. Τροποποιούμε την ανωτέρω (5) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) του 3ου Συγκροτήματος Νοσοκο¬ 
μείων Νομού Αττικής: 

α) Στην ειδικότητα της Παθολογίας αναπληρωματικό 
μέλος, ως κριτή - εισηγητή για την κρίση Επιμελητών την 
Τζουμάνη Αλεξάνδρα, Επιμ. Α' στο Γενικό Νοσοκομείο 
Αθηνών «ΚΟΡΠΑΛΕΝΕΙΟ - ΜΠΕΝΑΚΕΙΟ» Ε.Ε.Σ. σε αντι¬ 
κατάσταση του Βαρθαλίτη Ιωάννη, που παραιτήθηκε. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

β) Στην ειδικότητα της Χειρουργικής θώρακα αναπλη¬ 
ρωματικό μέλος, ως κριτή - εισηγητή για την κρίση Δ/ντών 
και Επιμελητών τον Σκόττη Ιωάννη, Δ/ντή στο Γενικό Νο¬ 
σοκομείο Θώρακα Αθηνών «ΣΩΤΗΡΙΑ», σε αντικατάστα¬ 
ση του Νταχάμπρε Τζαμπραήλ, που έχασε την ιδιότητα με 
την οποία διορίσθηκε. 

2. Η θητεία των ανωτέρω διοριζομένων λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

ΟΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ.ΔΥΙδ/Γ.Π. 27357 (7) 

Τροποποίηση της Δ1α/9810/8.7.1998 (Φ.Ε.Κ. 752/ 
24.7.1998 τ.Β') απόφασης τροποποίησης του Συμβου¬ 
λίου Κρίσης και Επιλογής Ιατρικού και Οδοντιατρικού 
Προσωπικού Νοσηλευτικών Ιδρυμάτων (Σ.Κ.Ε.Ι.Ο.Π. 
Ν.Ι.) του 4ου Συγκροτήματος Νοσ/μείωντης Περιφέ¬ 
ρειας Αττικής για τις ειδικότητες της Αγγειοχειρουργι¬ 
κής, Αιματολογίας ... Ψυχιατρικής και Ωτορινολαρυγ- 
γολογίας. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 6 παρ. 1 του Ν. 1278/82 
(Φ.Ε.Κ. 105 τ. Α'), όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50τ.Α'). 

3. Τις διατάξεις του άρθρου 37 παρ. 1 - 5 του Ν. 
2519/1997 (Φ.Ε.Κ. 165/21.8 .1997τ.Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Τις διατάξεις του άρθρου 15 του Ν. 2889/2001 (Φ.Ε.Κ. 
37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις.» 

5. Την απόφασή μας Δ1α/9810/8.7.1998 (ΦΕΚ 752/ 
24.7.1998 τ.Β'), όπως τροποποιήθηκε μεταγενέστερα. 

6. Την αίτηση παραίτησης της Κων/νας Νταβού - Ζουρ- 
δού. 

7. Το 3145/11.3.2002 έγγραφο του Πανελλήνιου Ιατρι¬ 
κού Συλλόγου, αποφασίζουμε: 

1. Τροποποιούμε την ανωτέρω (5) σχετική απόφαση και 
διορίζουμε στο Συμβούλιο Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών Ιδρυμά¬ 
των (Σ.Κ.Ε.Ι.Ο.Π.Ν.Ι.) του 4ου Συγκροτήματος Νοσ/μείων 
της Περιφέρειας Αττικής στην ειδικότητα της Κυτταρο¬ 
λογίας τακτικό μέλος, ως κριτή - εισηγητή για την κρίση 
Επιμελητών Α' και Β' την Μπαρμπάνου Ευφροσύνη, Επι- 
μελήτρια Α'στο Γενικό Νοσοκομείο Νίκαιας «Ο ΑΓΙΟΣ ΠΑ- 
ΝΤΕΛΕΗΜΩΝ» σε αντικατάσταση της Νταβού - Ζουρδού 
Κων/νας, που παραιτήθηκε. 

2. Η θητεία της ανωτέρω διοριζόμενης λήγει μαζί με το 
υπόλοιπο της θητείας των άλλων μελών του Συμβουλίου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ.ΔΥΙδ/Γ.Π. 25016 (8) 

Ανασυγκρότηση για την ειδικότητα της Χειρουργικής Θώ- 
ρακος, της Ειδικής Επιτροπής εκδίκασης ενστάσεων 
που εκκρεμούν στα καταργηθέντα Δευτεροβάθμια 
Συμβούλια Κρίσης Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 37 παρ. 12 του Ν. 2519/1997 
(Φ.Ε.Κ. 165/97 τ.Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις». 

3. Τις διατάξεις του άρθρου 28 παρ. 7 του Ν. 2646/98 
(ΦΕΚ 236/98 τ Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις». 

4. Τις διατάξειςτου άρθρου 11 παρ. 7του Ν. 2920/2001 
(ΦΕΚ 131/01 τ.Α') «Σώμα Επιθεωρητών Υπηρεσιών Υγείας 
και Πρόνοιας (Σ.Ε.Υ.Υ.Π.) και άλλες διατάξεις». 

5. Την 513/00 Ερ.25/00 γνωμοδότηση της 4ης Οκτωβρί¬ 
ου 2000 του Δ' Τμήματος του Νομικού Συμβουλίου του 
Κράτους. 

6. Την απόφαση μας ΔΥ1α/24310/97/20.2.1998 (ΦΕΚ 
221/ 9.3.1998 τ. Β'), όπως τροποποιήθηκε μεταγενέστε¬ 
ρα. 

7. Το γεγονός της αναγκαιότητας εκτέλεσης δικαστι¬ 
κών αποφάσεων οι οποίες αναπέμπουν στη Διοίκηση για 
νέα κρίση. 

8. Τις υποβληθείσες αρμοδίως προτάσεις, αποφασί¬ 
ζουμε: 

1. Ανασυγκροτούμε για την ειδικότητα της Χειρουργι¬ 
κής Οώρακος, την Ειδική Επιτροπή εκδίκασης ενστάσεων 
που εκκρεμούν στα καταργηθέντα Δευτεροβάθμια Συμ¬ 
βούλια Κρίσης Ιατρικού και Οδοντιατρικού Προσωπικού 
Νοσηλευτικών Ιδρυμάτων και διορίζουμε τα κατωτέρω 
πρόσωπα: 

α. Μήτσουρα Θεοφάνη, Προϊστάμενο Τμήματος στη 
Δ/νση Προστασίας Ατόμων με ειδικές ανάγκες του 
Υπουργείου Υγείας και Πρόνοιας με αναπληρωτή του τον 
Μπραβάκο Νικόλαο, Προϊστάμενο τμήματος στον οποίο 
έχουν ανατεθεί καθήκοντα Δ/ντή της Δ/νσης Προσωπικού 
Νομικών Προσώπων του Υπουργείου. 

β) Μπελλένη Ίονα, Δ/ντή στο Γενικό Νοσοκομείο Αθη¬ 
νών «ΕΥΑΓΓΕΛΙΣΜΟΣ», προτεινόμενο από τον Π. I. Σ. με 
αναπληρωτή του τον Καραλιώτα Κων/νο, Δ/ντή στο Γενι¬ 
κό Νοσοκομείο Αθηνών «ΚΟΡΠΑΛΕΝΕΙΟ- ΜΠΕΝΑΚΕΙΟ» 
Ε. Ε. Σ, ομοίως. 

γ) Κάκαβο Δημήτριο, Δ/ντή στο Γ ενικό Νοσοκομείο Αθη¬ 
νών «ΕΥΑΓΓΕΛΙΣΜΟΣ», προτεινόμενο από την Ελληνική 
Εταιρεία Χειρουργικής Οώρακος, Καρδιάς και Αγγείων, 
με αναπληρωτή του τον Σκόττη Ιωάννη, Δ/ντή στο Γενικό 
Νοσοκομείο Νοσημάτων Θώρακα «ΣΩΤΗΡΙΑ», ομοίως. 

δ) Στήνιο Ιωάννη, Δ/ντή στο Γενικό Νοσοκομείο Παίδων 
Αθηνών «Η ΑΓΙΑ ΣΟΦΙΑ», προτεινόμενο από το ΚΕ.Σ.Υ. με 
αναπληρωτή του τον Κακαδέλη Ιωάννη, Δ/ντή στο Γενικό 
Νοσοκομείο Ιωαννίνων «Γ. ΧΑΤΖΗΚΩΣΤΑ», ομοίως. 

ε) Παπαϊωάννου Ιωάννη, Δ/ντή στο Γενικό Νοσοκομείο 
Αθηνών«ΙΠΠΟΚΡΑΤΕΙΟ», προτεινόμενο από το ΚΕ.Σ.Υ., με 
αναπληρωτή του τον Φεσατίδη Ιωάννη, Δ/ντή στο Γενικό 
Νοσοκομείο Θεσσαλονίκης «Γ. ΠΑΠΑΝΙΚΟΛΑΟΥ», ομοίως. 

2. Πρόεδρο της Επιτροπής ορίζουμε τον Μπελλένη Ίο- 
να, με αναπληρωτή του τον Καραλιώτα Κων/νο. 

3. Εισηγητή της Επιτροπής ορίζουμε τον Στήνιο Ιωάννη, 
με αναπληρωτή του τον Κακαδέλη Ιωάννη. 

4. Μοναδικό έργο της Επιτροπής θα είναι να εκδικάσει εν¬ 
στάσεις γιατρών, οι οποίοι προσέφυγαν στα Διοικητικά Δι¬ 
καστήρια, ζητώντας την ακύρωση πρακτικών της επιτρο¬ 
πής, που συγκροτήθηκε με την ανωτέρω (6) σχετική από¬ 
φαση μας ή της τεκμαιρόμενης απόρριψης των ενστάσεων 
τους λόγω μη εκδίκασης τους και δικαιώθηκαν από αυτά. 

5. Γ ραμματέατης ΕπιτροπήςορίζουμετηνΣπυροπούλου 
Παναγιώτα, υπάλληλο του κλάδου ΔΕ Διοικητικού-Λογιστι- 
κού με Β' βαθμό, που υπηρετεί στη Δ/νση Προσωπικού Νο¬ 
μικών Προσώπων του Υπουργείου Υγείας και Πρόνοιας. 

6. Έδρα της Επιτροπής θα είναι η Κεντρική Υπηρεσία 
του Υπουργείου Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2002 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. 4000/1/13-α' (9) 

Προϋποθέσεις και διαδικασία χορήγησης ειδικού δελτίου 
ταυτότητας σε ομογενείς που διαμένουν στην Κύπρο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΞΩΤΕΡΙΚΩΝ - ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξειςτου άρθρου 1 παρ. 11 του Ν. 2790/2000 
«Αποκατάσταση των παλιννοστού ντων ομογενών από την 
τέως Σοβιετική Ένωση και άλλες διατάξεις» (Α'- 24), όπως 
τροποποιήθηκε με την παρ. 5 του άρθρου 76 του Ν. 
2910/2001 (Α'- 91). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκεμετοάρθρο 1 του Ν. 2469/1997 (Α'-38). 

3. Τις διατάξειςτου άρθρου 22 παρ. 3του Ν. 2362/1995 
«Περί Δημοσίου Λογιστικού, Ελέγχου των δαπανών του 
Κράτους και άλλες διατάξεις» (Α'- 247). 

4. Την 1100383/1330/Α-0006/31.10.2001απόφαση του 
Πρωθυπουργού καιτου Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» (Β'- 
1485). 

5. Το γεγονός ότι από τις διατάξεις της παρούσας από¬ 
φασης προκαλείται σε βάρος του κρατικού προϋπολογι¬ 
σμού, τρέχοντος οικονομικού έτους δαπάνη ύψους 
193.000 ΕΥΡΩ περίπου, Επίσης ενδέχεται να προκληθεί 
δαπάνη ύψους 45.200 ΕΥΡΩ περίπου, στην περίπτωση 
που ο Γραμματέας κάθε συνιστώμενης Επιτροπής δεν 


έχει την ιδιότητα του μέλους αυτής. Οι ανωτέρω δαπάνες 
θα αντιμετωπισθούν από τις πιστώσεις των Προϋπολογι¬ 
σμών των Υπουργείων : Εξωτερικών (Ειδ. Φ.09-110, ΚΑΕ 
0713), Εσωτερικών, Δ.Δ.Α. (Ειδ. Φ.07-110, ΚΑΕ 0713) και 
Δημόσιας Τάξης (Ειδ. Φ. 43-110 «ΕΛ.ΑΣ.», ΚΑΕ 0432, 
0723), αποφασίζουμε: 

Άρθρο 1. 

Προϋποθέσεις και διαδικασία χορήγησης 
Ειδικού Δελτίου Ταυτότητας Ομογενούς (ΕΔΤΟ). 

1. Στους ομογενείς από τις χώρες της τέως Σοβιετικής 
Ένωσης, οι οποίοι αφίχθηκαν και διαμένουν στην Κύπρο 
πριν από την 30η Σεπτεμβρίου 2001, χορηγείται Ειδικό 
Δελτίο Ταυτότητας Ομογενούς (ΕΔΤΟ). 

2. Όσοι κατάτηνπροηγούμενη παράγραφο δικαιούνται 
να αποκτήσουν ΕΔΤΟ, υποβάλλουν αυτοπροσώπως σχε¬ 
τική αίτηση ενώπιον ειδικής προς τούτο επιτροπής, σύμ¬ 
φωνα μετά οριζόμενα στην παρ. 5 του παρόντος. 

3. Για τη χορήγηση ΕΔΤΟ σε ανήλικα τέκνα των ομογε¬ 
νών της παρ. 1 τη σχετική αίτηση υποβάλλει ο έχων την 
γονική μέριμνα αυτών. 

4. Η αίτηση για χορήγηση ΕΔΤΟ συνοδεύεται από τα 
ακόλουθα στοιχεία: 

α) Οποιοδήποτε στοιχείο που αποδεικνύει την ιδιότητά 
του ως ομογενούς. 

β) Σημείωμα περί της δακτυλοσκόπησής του από αρμό¬ 
διο αστυνομικό υπάλληλο για τους ομογενείς άνω των 14 
ετών και 

γ) Τρεις πρόσφατες φωτογραφίες τύπου αστυνομικής 
ταυτότητας. 

5. Για τον έλεγχο των παραπάνω στοιχείων συγκροτού¬ 
νται και λειτουργούν στην Κύπρο τέσσερις (4) ειδικές επι¬ 
τροπές. Κάθε επιτροπή αποτελείται από : 

α.)Έναν αξιωματικό της Ελληνικής Αστυνομίας, ως 
Πρόεδρο. 

β) Έναν υπάλληλο του Υπουργείου Εσωτερικών, Δημό¬ 
σιας Διοίκησης και Αποκέντρωσης. 

γ) Έναν υπάλληλο του Υπουργείου Εξωτερικών και 

δ) Έναν ομογενή χωρίς δικαίωμα ψήφου ως μέλη. 

Οι μετέχοντες στις ως άνω Επιτροπές, με τους αναπλη¬ 
ρωτές τους καθώς και τυχόν υπάλληλοι που απαιτούνται 
για τη γραμματειακή υποστήριξη ορίζονται από τα οικεία 
Υπουργεία, τα οποία βαρύνονται με την δαπάνη που προ- 
καλούν οι μετακινήσεις των υπαλλήλων αυτών. Ο ομογε¬ 
νής με τον αναπληρωτή του ορίζεται από το Υπουργείο 
Εσωτερικών, Δημόσιας Διοίκησης και Αποκέντρωσης, το 
οποίο βαρύνεται με τη δαπάνη που προκαλούν οι μετακι¬ 
νήσεις αυτού. Η συγκρότηση των επιτροπών γίνεται με 
απόφαση του Υπουργού Δημόσιας Τάξης. 

6. Η επιτροπή μετά από συνέντευξη του ενδιαφερομέ¬ 
νου γνωματεύειπερίτης ιδιότηταςτου ομογενούς και στη 
συνέχεια διαβιβάζει την αίτηση μετά των συνημμένων 
στοιχείων, καθώς και την οικεία γνωμάτευσή της στη 
Δ/νση Ασφάλειας Αττικής (ΔΑΑ). 

7. Με απόφαση του Διευθυντή της Διεύθυνσης Ασφά¬ 
λειας Αττικής χορηγείται το ΕΔΤΟ ή απορρίπτεται το σχε¬ 
τικό αίτημα. 

8. Το ΕΔΤΟ ή η σχετική απορριπτική απόφαση απο- 
στέλλεται στην ελληνική προξενική αρχή στην Κύπρο, η 
οποία μεριμνά για την επίδοσή τους στον ενδιαφερόμενο 
και την επιστροφή του οικείου αποδεικτικού στην ΔΑΑ. 

9. Για τη χορήγηση του ΕΔΤΟ κατατίθεται χαρτόσημο 
ύψους 5.000 δρχ. σύμφωνα με τις ισχύουσες διατάξεις. 

Άρθρο 2. 

Περιεχόμενο του ΕΔΤΟ. 

Το ΕΔΤΟ περιλαμβάνει οτην ελληνική και αγγλική γλώσ¬ 
σα τις ενδείξεις που ορίζονται στο άρθρο 2 της υπ' αριθμ. 
4864/8/8-γ' από 26-7-2000 Κ.Υ.Α. (Β'- 911). 

Άρθρο 3. 

Ισχύς ΕΔΤΟ. 

1. Το ΕΔΤΟ ισχύει επ’ αόριστο και σε περίπτωση απώ¬ 
λειας κλοπής ή φθοράς, αυτό αντικαθίσταται εφαρμοζό¬ 
μενων αναλογικώς των ισχυόντων για τα Δελτία Ταυτότη¬ 
τας των Ελλήνων πολιτών. 

2. Οι κάτοχοι ΕΔΤΟ ομογενείς δεν απαιτείται να εφο¬ 
διάζονται με Π ροξενική Θεώρηση για την είσοδό τους στη 
Χώρα μας. 

Άρθρο 4. 

Οδηγίες εφαρμογής. 

Οδηγίες για την εφαρμογή της παρούσας απόφασης, 
δίδονται με εγκυκλίους του Υπουργού Δημόσιας Τάξης. 

Άρθρο 5. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιανουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΠΑΠΑΝΔΡΕΟΥ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΚΩΣΤΑΣ ΣΚΑΝΔΑΛΙΔΗΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 3403 (10) 

Συμπλήρωση της 2628/27.2.2002 απόφασης της Γενικής 
Γραμματέα Περιφέρειας Νοτίου Αιγαίου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 6, παρ. ΙΟτου Ν. 2503/97(Φ.Ε.Κ.107/Ά). 


β) Του Ν. 2685/99 (ΦΕΚ 35/Ά/18.2.99), όπως τροποποι¬ 
ήθηκε και συμπληρώθηκε με το άρθρο 25, παρ. 6 του Ν. 
2738/99 (ΦΕΚ 180/Ά/9.9.99). 

2. Την απόφαση 2628/27.2.2002 απόφαση της Γενικού 
Γ ραμματέα Περιφέρειας Νοτίου Αιγαίου «Ανώτατο όριο 
ημερών κίνησης εκτός έδρας υπαλλήλων υπηρετούντων 
στις Νομαρχιακές Αυτοδιοικήσεις της Περιφέρειας Νοτί¬ 
ου Αιγαίου». 

3. Το έγγραφο 453/7.3.2002 της Ν. Α. Κυκλάδων, απο¬ 
φασίζουμε: 

Συμπληρώνουμε την απόφασή μας αριθ. 2628/ 
27.2.2002 ως εξής: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΚΥΚΛΑΔΩΝ 

ΕΔΡΑ ΝΟΜΟΥ 

ΑΡΙΘΜΟΣ ΗΜΕΡΕΣ ΕΚΤΟΣ 

ΚΛΑΔΟΣ/ ΕΙΔΙΚΟΤΗΤΑ ΥΠΑΛΛΗΛΩΝ ΕΔΡΑΣ ΕΚΑΣΤΟΣ 

ΠΕ ΕΙΔΙΚΩΝ ΣΥΜΒΟΥΛΩΝ 1 120 

ΠΕ ΝΟΜΙΚΩΝ ΣΥΜΒΟΥΛΩΝ 1 120 

Κατά τα λοιπά, ισχύει η 2628/27.2.2002 απόφασή μας. 

Ερμούπολη, 13 Μαρτίου 2002 

Η Γ ενική Γ ραμματέας 
ΜΑΡΘΑ ΣΗΜΑΝΤΩΝΗ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην απόφαση του Υφυπουργού Ανάπτυξης περί σύ¬ 
στασης Επιτροπής Επιβολής Διοικητικών Κυρώσεων και 
εξέτασης προσφυγών ξεναγών που δημοσιεύθηκε στο 
ΦΕΚ 273/τ.Β'/7.3.2002 στη σελίδα 3954, στίχο 27ο έκτων 
κάτω επιφέρεται η πιο κάτω διόρθωση: 

Από το εσφαλμένο: 

«Ο Ανδρέας Φουντουλάκης, μέλος του Δ.Σ. της 
Π.Ο.Ξ.Ε.Ν.». 

Στο ορθό: 

«Ο Ανδρέας Φουντούλης, μέλος του Δ.Σ. της 
Π.Ο.Ξ.Ε.Ν.». 


(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βί. 9 χ 

θ-ΙΤΙ3ίΙ: \Λ/θ0ΐΤΙ33ΐθΓ @ βΐ. 91 · 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή ΟΟ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηίθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































